pythainlp/thai-wiki-dataset-v3 huggingface dataset:
เทือกเขาเหิงตฺวั้น

เทือกเขาเหิงต้วน หรือ เทือกเขาเหิงตฺวั้น (横断山脉 |t=橫斷山脈|p=Héng duàn Shān mài; Hengduan Mountains) เป็นกลุ่มเทือกเขาขนาดใหญ่ทางตะวันตกเฉียงใต้ของจีนที่เชื่อมต่อส่วนตะวันออกเฉียงใต้ของที่ราบสูงชิงไห่-ทิเบตกับที่ราบสูงหยุนหนาน-กุ้ยโจว เทือกเขาเหิงต้วนเรียงตัวตามแนวเหนือ–ใต้ ซึ่งแยกที่ราบลุ่มทางตอนเหนือของเมียนมาออกจากที่ราบลุ่มของมณฑลเสฉวน เทือกเขานี้มีลักษณะเด่นคือแนวระลอกสูงต่ำซึ่งเกิดจากการเข้าชนกันของอนุทวีปอินเดียกับแผ่นพื้นทวีปยูเรเซีย และจากการกัดเซาะโดยแม่น้ำสายหลักสามสายที่ระบายน้ำออกจากที่ราบสูงทิเบตด้านตะวันออก คือแม่น้ำแยงซี แม่น้ำโขง และแม่น้ำสาละวิน เทือกเขาเหิงต้วนได้รับการจดทะเบียนจากองค์การยูเนสโกให้เป็นแหล่งมรดกโลกพื้นที่คุ้มครองแม่น้ำขนานสามสายแห่งยูนนาน
เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน ชวนซี 川西) พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองติจูด 98 ° E ถึง 102 ° E แนวเทือกเขาสี่แนวสำคัญของเทือกเขาเหิงต้วน ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ (沙鲁里山), แนวเทือกเขาหมางคัง (芒康山) – ยหฺวินหลิ่ง (云岭), แนวเทือกเขาทาเหนียนทาเวิง (他念他翁山) – นฺวี่ (怒山) และ แนวเทือกเขาปั๋วชูลาหลิ่ง (伯舒拉岭) – เกาหลีก้ง (高黎贡山)



== แกลอรี ==
ไฟล์:Hailuogou glacier.JPG|ธารน้ำแข็งไห่หลัวกั่วบนทางลาดเขาก้งก๋า (Mount Gongga; Minya Konka) มณฑลเสฉวน
ไฟล์:Yading - panoramio (1).jpg|ยอดเขา Chenrezig มองจากแม่น้ำ Yading Xin ทางตะวันตกเฉียงของมณฑลเสฉวน ยอดสูงสุดบนบนเทือกเขา Yading
ไฟล์:Yading Jampelyang-Yangmaiyong.jpg|ยอดเขา Jampelyang บนเทือกเขาย่าติง (Yading) ตะวันตกเฉียงใต้ของมณฑลเสฉวน
ไฟล์:Yading Chanadorje-Xianuoduoji Chonggu Grassland.jpg|ทุ่งหญ้าชองกูและเชิงเขาชานาดอร์เจที่ปกคลุมไปด้วยต้นสนซึ่งมีหิมะปกคลุมด้านหลัง ในเทือกเขาย่าติง (Yading)
ไฟล์:雪山的眼泪 - Tears of the Snow Mountains - 2012.10 - panoramio.jpg|ทะเลสาบเชิงเขาชานาดอร์เจ
ไฟล์:Yulong xue shan.jpg|ภาพถ่ายระยะไกลแสดงเมืองลี่เจียง มณฑลหยูนหนานและ ภูเขาหิมะมังกรหยก (ลี่เจียงเป็นเมืองขนาดใหญ่เพียงหนึ่งเดียวในเทือกเขาเหิงต้วน)
ไฟล์:Gaoligongshan IMGP5778.jpeg|เทือกเขาGaoligongเขตแดนธรรมชาติกั้นระหว่างมณฑลหยุนหนานประเทศจีน และ ประเทศเมียนมา
ไฟล์:高黎贡山隧道08.jpg|อุโมงค์รถไฟ Gaoligong เชื่อมมณฑลหยุนหนานประเทศจีน กับ ประเทศเมียนมา
ไฟล์:Yangzi River gorge.jpg|กลุ่มยอดเขาที่ซับซ้อนของหุบเขาต้นน้ำของแม่น้ำแยงซี ในมณฑลหยุนหนาน
ไฟล์:Micro-hydro Salween River in Yunnan Province, China.jpg|เขื่อนไฟฟ้าพลังน้ำขั้นทดลองในเขตหุบเขาต้นน้ำของแม่น้ำสาละวิน(แม่น้ำนู่ในภาษาจีน)
ไฟล์:Lancang River in Baoshan.jpg|โค้งน้ำในที่ราบลุ่มน้ำโขง (แม่น้ำหลานชาง หรือ แม่น้ำล้านช้างในภาษาจีน) เขตเมือง Baoshan มณฑลหยุนหนาน
ไฟล์:Hengduan conifer forests.jpg|ป่าต้นสนในเทือกเขาเหิงต้วน อำเภอ Dêgê ทางตะวันตกเฉียงเหนือของมณฑลเสฉวน
== อ้างอิง ==
ห
ห
รายชื่อประธานาธิบดีอินเดีย

ประธานาธิบดีแห่งอินเดียเป็นประมุขแห่งรัฐ ของอินเดีย และเป็น ผู้บัญชาการทหารสูงสุดของ กองทัพอินเดีย ประธานาธิบดีถือว่าเป็นพลเมืองหมายเลขหนึ่งของอินเดีย แม้ว่าจะได้รับอำนาจเหล่านี้ตามรัฐธรรมนูญของอินเดีย แต่ตำแหน่งส่วนใหญ่เป็นพิธีการและอำนาจบริหารเป็นของ นายกรัฐมนตรีโดย พฤตินัย&thinsp;
ประธานาธิบดีได้รับการเลือกตั้งจากคณะผู้เลือกตั้ง ซึ่งประกอบด้วยสมาชิกที่มาจากการเลือกตั้งของรัฐสภาซึ่งประกอบด้วย โลกสภา และราชยสภา และสมาชิกของ วิธนสภา ซึ่งเป็นสภานิติบัญญัติของรัฐแต่ละรัฐ ประธานาธิบดีสามารถอยู่ในตำแหน่งได้เป็นเวลาห้าปีตามที่ระบุไว้ในมาตรา 56 ส่วนที่ 5 ของรัฐธรรมนูญอินเดีย ในกรณีที่วาระการดำรงตำแหน่งของประธานาธิบดีสิ้นสุดลงก่อนกำหนดหรือในระหว่างที่ประธานาธิบดีสาบสูญ จะให้รองประธานาธิบดีเข้ารับตำแหน่ง ตามมาตรา 70 ของส่วนที่ 5 รัฐสภาอาจตัดสินกระบวนการปลดประธานาธิบดีออกจากตำแหน่งในกรณีที่ไม่สามารถปฏิบัติหน้าที่ได้ หรือในกรณีฉุกเฉินอื่น ๆ ที่ไม่คาดคิด

เมื่อวันที่ 25 กรกฎาคม พ.ศ.&thinsp;2565 ได้มี ประธานาธิบดีคนที่ 15 ของอินเดีย
== ประธานาธิบดี ==
สัญลักษณ์อื่น ๆ
- เสียชีวิตขณะดำรงตำแหน่ง
- ดำรงตำแหน่งไม่ครบวาระ
- รักษาการประธานาธิบดี
== ดูเพิ่ม ==
ประธานาธิบดีอินเดีย
นายกรัฐมนตรีอินเดีย
== อ้างอิง ==
=== ทั่วไป ===
== แหล่งข้อมูลอื่น ==
Official website ของประธานาธิบดีอินเดีย
Rediff.com – Presidents of India
The Hindu – A presidential poll in the coalition age 
Zee News: Former Presidents
อินเดีย
ประธานาธิบดีอินเดีย
ทางด่วนโทเม

ทางด่วนโทเม  เป็นทางด่วนแห่งชาติสายหนึ่งบนเกาะฮนชู ประเทศญี่ปุ่น ดำเนินการโดยบริษัททางด่วนญี่ปุ่นกลาง ทางด่วนสายนี้กำหนดให้ใช้หมายเลข E1 ภายใต้ข้อเสนอการกำหนดหมายเลขทางด่วน ค.ศ. 2016 เนื่องจากเส้นทางของทางด่วนนี้ขนานไปกับทางหลวงหมายเลข 1 ทางด่วนโทเมเป็นส่วนหนึ่งของทางหลวงเอเชียสาย 1 ในโครงข่ายทางหลวงสายเอเชีย
== การตั้งชื่อ ==
คำว่า โทเม เป็นอักษรย่อที่ประกอบด้วยตัวอักษรคันจิสองตัว ตัวแรกหมายถึงโตเกียว  และตัวที่สองหมายถึงนาโงยะ  ซึ่งเป็นสองเมืองหลักที่ทางด่วนนี้เชื่อมเข้าด้วยกัน
ทางด่วนนี้ได้รับกำหนดชื่ออย่างเป็นทางการว่า ทางด่วนโทไกสายแรก ส่วนทางด่วนโทไกสายที่สอง (เปิดใช้งานในชื่อ ทางด่วนชินโทเม) อยู่ระหว่างการก่อสร้าง โดยจะขนานกับเส้นทางที่มีอยู่เดิม ซึ่งจะช่วยบรรเทาปัญหาการจราจรแออัดในระยะเวลาอันใกล้
== ภาพรวม ==


ทางด่วนโทเมเป็นถนนสายสำคัญที่เชื่อมระหว่างโตเกียวและนาโงยะ เป็นถนนที่มีการจราจรคับคั่งที่สุดในบรรดาถนนที่ดำเนินการโดยบริษัททางด่วนญี่ปุ่นกลาง โดยบางตอนนั้นมีรถสัญจรมากกว่า 100,000 คันต่อวัน
ทางด่วนช่วงแรกเปิดให้บริการในปี ค.ศ. 1968 และแล้วเสร็จตลอดทั้งสายในปี ค.ศ. 1969
จากจุดเริ่มต้นในพื้นที่ทางตะวันตกของโตเกียว เส้นทางของทางด่วนวิ่งไปทางตะวันตกผ่านจังหวัดคานางาวะ โดยขนานไปกับทางหลวงหมายเลข 246 และผ่านตอนเหนือของเมืองโยโกฮามะ เส้นทางวิ่งต่อไปทางตะวันตกเข้าสู่จังหวัดชิซูโอกะ วิ่งผ่านทิศใต้ของภูเขาฟูจิ และวิ่งตามแนวชายฝั่งอ่าวซูรูงะ โดยขนานไปกับทางหลวงหมายเลข 1 และทางหลวงประวัติศาสตร์โทไกโด ก่อนที่จะเข้าสู่เมืองชิซูโอกะ จากนั้นเส้นทางก็วิ่งต่อไปทางตะวันตก ผ่านทะเลสาบฮามานะ ซึ่งอยู่ในพื้นที่ทางตะวันตกของจังหวัดชิซูโอกะ และเข้าสู่จังหวัดไอจิ หลังจากนั้นทางด่วนก็ได้มุ่งหน้าไปทางตะวันตกเฉียงเหนือ ผ่านพื้นที่ทางตะวันออกของเมืองนาโงยะ และไปบรรจบกับปลายทางของทางด่วนชูโอ ก่อนที่จะสิ้นสุดที่ทางแยกต่างระดับในเมืองโคมากิ ซึ่งอยู่ทางเหนือของเมืองนาโงยะ แม้ว่าทางด่วนโทเมจะสิ้นสุดที่จุดนี้ แต่เส้นทางนั้นก็ได้ต่อเนื่องโดยเชื่อมต่อกับทางด่วนเมชิง ซึ่งต่อไปยังเกียวโต โอซากะ และโคเบะ
== ดูเพิ่ม ==
ทางด่วนชินโทเม
ทางหลวงสายเอเชีย
บริษัททางด่วนญี่ปุ่นกลาง
ทางด่วนในประเทศญี่ปุ่น
== อ้างอิง ==
== แหล่งข้อมูลอื่น ==
บริษัททางด่วนญี่ปุ่นกลาง 
โทเม
ถนนในจังหวัดไอจิ
ถนนในจังหวัดคานางาวะ
ถนนในจังหวัดชิซูโอกะ
ถนนในโตเกียว
ศูนย์ธุรกิจนานาชาติมอสโก

ศูนย์ธุรกิจนานาชาติมอสโก (Московский международный деловой центр|r=Moskovskiy mezhdunarodniy delovoy tsentr; Moscow International Business Center, MIBC) หรือ มอสโกซิตี (Москва-Сити|r=Moskva-Siti) เป็นโครงการพัฒนาเชิงพาณิชย์ ตั้งอยู่ทางทิศตะวันออกของถนนวงแหวนที่สาม บริเวณขอบตะวันตกของเขตเปรสเนนสกีในมอสโก ประเทศรัสเซีย ณ ค.ศ. 2019 ศูนย์ธุรกิจนานาชาติมอสโกยังคงอยู่ระหว่างการพัฒนา โดยพื้นที่ก่อสร้างอยู่บริเวณทำนบกั้นน้ำเปรสเนนสกีบนแม่น้ำมอสควา อยู่ห่างจากจัตุรัสแดงไปทางทิศตะวันตก  โครงการมีพื้นที่ 60 เฮกตาร์
รัฐบาลรัสเซียวางแผนโครงการนี้มาตั้งแต่ ค.ศ. 1992 โดยมีแผนพัฒนาให้เป็นพื้นที่ของสำนักงาน ที่อยู่อาศัย สถานประกอบการ และสถานบันเทิง รองรับผู้คนได้ 250,000–300,000 คนที่มาทำงาน อาศัย หรือเดินทางมาเยี่ยมชม ศูนย์ธุรกิจมีตึกระฟ้า 6 ตึกที่มีความสูง 300 เมตรหรือมากกว่า เฟเดอเรชันทาวเวอร์ ซึ่งเป็นอาคารที่สูงเป็นอันดับสองของทวีปยุโรป ก็ตั้งอยู่ในศูนย์ธุรกิจแห่งนี้ อาคารอื่น ๆ ที่สำคัญ ได้แก่ โอเคโอทาวเวอร์ เมอร์คิวรีซิตีทาวเวอร์ ยูเรเซีย ซิตีออฟแคปพิทัลส์ และนาเบเรชนายา ซึ่งเป็นอาคารที่สูงเป็นอันดับที่ 3, 4, 6, 7 และ 8 ของทวีปยุโรป ใน ค.ศ. 2016 มี 12 จาก 23 อาคารที่ก่อสร้างเสร็จแล้ว มี 7 อาคารที่กำลังก่อสร้าง และมี 4 อาคารที่อยู่ระหว่างการออกแบบ
== ระเบียงภาพ ==
ไฟล์:Moscow International Business Center1.jpg|ภาพทิวทัศน์ของศูนย์ธุรกิจนานาชาติเมื่อมองจากอาคารที่พักอาศัยเนโบ
ไฟล์:Moscow-City. Night (45595943931).jpg|ศูนย์ธุรกิจนานาชาติในยามค่ำคืน มองจากอาคารเชอร์แบงก์ซิตี
ไฟล์:Interchange near Moscow-City.jpg|ทางแยกต่างระดับระหว่างถนนวงแหวนที่สามกับถนนมากิสตรัลนายาที่สาม
ไฟล์:Отель "Украина" (вид от Москва-Сити).jpg|โรงแรมยูเครนาเมื่อมองจากจุดชมวิวชั้น 89 บนเฟเดอเรชันทาวเวอร์
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการของศูนย์ธุรกิจนานาชาติ 
เว็บไซต์อย่างเป็นทางการของเฟเดอเรชันทาวเวอร์
Citytowers Forum 
My Moscow City
สิ่งก่อสร้างในมอสโก
ฟอลกายส์

ฟอลกายส์ (Fall Guys) เคยเป็นที่รู้จักในนาม ฟอลกายส์: อัลติเมตน็อกเอาต์ (Fall Guys: Ultimate Knockout) เป็นเกมแนวแบตเทิลรอยัลในปี 2563 พัฒนาโดยมีเดียโทนิก และจัดจำหน่ายโดยดีโวลเวอร์ดิจิทัล วางจำหน่ายในวันที่ 4 สิงหาคม 2563 ทางไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน, เอกซ์บอกซ์ซีรีส์ X/S และนินเท็นโด สวิตช์ เกมได้รับแรงบันดาลใจจากรายการโทรทัศน์ โหด มัน ฮา (Takeshi's Castle)
== การเล่น ==
ผู้เล่นสูงสุด 60 คนเข้าร่วมแมตช์การเล่นแบบแบตเทิลรอยัล ผู้เล่นที่มีรูปลักษณ์เป็นตัวการ์ตูนคล้ายวุ้นเยลลี่ เคลื่อนที่ไปมาในสนามเล่นสามมิติ โดยสามารถกระโดด หยิบจับและพุ่งตัวเพื่อควบคุมการตก นอกจากนี้สามารถจับและผลักผู้เล่นอื่นได้ มีเป้าหมายเพื่อให้ผ่านเข้าสู่รอบถัดไปโดยปฏิบัติภารกิจของมินิเกมต่าง ๆ ที่เลือกมาแบบสุ่ม มินิเกมมีภารกิจ เช่น ไปถึงเส้นชัยที่ปลายด่าน, ส่วนบางมินิเกมก็มีการเล่นที่ต้องอาศัยทีม อุปสรรคมีอยู่ทั่วแผนที่เพื่อเพิ่มความซับซ้อน ผู้เล่นที่เข้าเส้นชัยไม่ทันหรือปฏิบัติภารกิจของมินิเกมล้มเหลวจะตกรอบ ในรอบสุดท้าย ผู้เล่นที่เหลือจะเล่นมินิเกมแบบพิเศษที่ออกแบบมาสำหรับผู้เล่นจำนวนน้อย ผู้ชนะได้แก่ผู้เล่นคนสุดท้ายที่ยังเหลืออยู่
"คูโด" เป็นเงินตราภายในเกมที่ผู้เล่นสามารถใช้ซื้อชุดและอีโมตสำหรับตัวละคร ผู้เล่นได้รับคูโดจากการแข่ง และได้ "มงกุฎ" (เป็นเงินตราพิเศษ) ที่ได้จากการเป็นผู้ชนะแมตช์ นอกจากนี้มีธุรกรรมขนาดย่อมสำหรับใช้ซื้อเงินในเกม
== ยอดขาย ==
ภายใน 24 ชั่วโมงหลังจำหน่าย เกมมีผู้เล่นกว่า 1.5 ล้านคน วันที่ 10 สิงหาคม ผู้ผลิตประกาศว่าเกมขายได้แล้ว 2 ล้านชุดบนสตีม ระหว่างวันแรก มีรายงานว่าเซิร์ฟเวอร์ทำงานหนักเกินเพราะคนนิยมเล่นมาก หลังเกิดปัญหานี้ซ้ำ ๆ มีเดียโทนิกระบุว่ากำลังเพิ่มความจุเซิร์ฟเวอร์
== อ้างอิง ==
วิดีโอเกมที่ออกวางจำหน่ายในปี พ.ศ. 2563
เกมแบตเทิลรอยัล
วิดีโอเกมแข่งความเร็ว
เกมสำหรับวินโดวส์
วิดีโอเกมที่พัฒนาขึ้นในสหราชอาณาจักร
กอสตัส ซีมีกัส

กอสตัส ซีมีกัส (Κώστας Τσιμίκας; เกิด 12 พฤษภาคม ค.ศ. 1996) เป็นนักฟุตบอลชาวกรีก ปัจจุบันเล่นในตำแหน่งแบ็กซ้ายให้กับลิเวอร์พูลในพรีเมียร์ลีก และทีมชาติกรีซ
== สโมสรอาชีพ ==
=== โอลิมเบียโกส ===
ซีมีกัสเล่นให้กับโอลิมเบียโกสครั้งแรกในซูเปอร์ลีกกรีซ ในเกมที่พบกับAEL Kalloni เมื่อ 19 ธันวาคม ค.ศ. 2015
==== เอสบีแยร์ ====
เมื่อ 28 ธันวาคม ค.ศ. 2016 ซีมีกัสเซ็นสัญญากับเอสบีเยร์ซึ่งเป็นสโมสรจากประเทศเดนมาร์ก โดยเป็นการยืมจนถึงสิ้นสุดฤดูกาล 2016–17  เมื่อ 17 กุมภาพันธ์ ค.ศ. 2017 เขาลงเล่นให้กับสโมสรครั้งแรก และยิงประตูได้ในเกมที่พบกับ SønderjyskE Fodbold ด้วยคะแนน 3–0 ในฤดูกาลนั้นเขาทำได้ 13 ประตูก่อนที่จะกลับไปยังโอลิมเบียโกส
==== วิลเลิมตเว ====
เมื่อ 30 มิถุนายน ค.ศ. 2017 ซีมีกัสย้ายไปแบบยืมอีกครั้ง โดยเซ็นสัญญากับวิลเลิมตเวซึ่งเป็นสโมสรจากประเทศเนเธอร์แลนด์ ด้วยสัญญาแบบทั้งฤดูกาล เขาลงเล่นเป็นตัวจริงใน เอเรอดีวีซี ฤดูกาล 2017–18  ทั้งหมด 32 จาก 34 นัด และยังยิงประตูได้อีกด้วย โดยใน KNVB Cup รอบก่อนรองชนะเลิศ เขายิงลูกฟรีคิกช่วยให้เสมอในช่วงต่อเวลาพิเศษ และวิลเลิมตเวเอาชนะRodaด้วยการยิงลูกโทษ ซีมีกัสยิงประตูด้วยท่าจักรยานอากาศ เอาชนะยูเทรกต์ ด้วยคะแนน 3–2 ซึ่งประตูลูกนั้นได้รับเลือกให้เป็นประตูยอดเยี่ยมประจำเดือนและมีส่วนทำให้เขาได้รับการเสนอชื่อให้เป็นนักเตะดาวรุ่งประจำเดือนของเอเรอดีวีซีในเดือนมีนาคม ค.ศ. 2018
==== กลับมายังโอลิมเบียโกส ====
Pedro Martins ผู้ฝึกสอนของโอลิมเบียโกส ได้เก็บซีมีกัสไว้ลงเล่นในฤดูกาล 2018–19 เมื่อเดือนพฤศจิกายน ค.ศ. 2018 เขาส่งบอลให้Kostas Fortounisยิงประตูแรกได้ในเกมที่ชนะF91 Dudelange ด้วยคะแนน 5–1 ในยูฟ่ายูโรปาลีก ฤดูกาล 2018–19 รอบแบ่งกลุ่ม; ต่อมาผู้เล่นทั้งสองมีชื่อใน ผู้เล่นยอดเยี่ยมประจำสัปดาห์ของยูฟ่ายูโรปาลีก ปลาย ค.ศ. 2018 เขาถูกเลือกให้อยู่ในม้านั่งสำรองหลังจากตำแหน่งของเขาถูกแทนที่โดยLeonardo Koutris แต่ฝ่ายบริหารของโอลิมเปียกอสเป็นที่ทราบกันดีว่ามีความศรัทธาซีมีกัสเป็นอย่างมาก ส่งผลให้นักเตะวัย 22 ปีได้รับข้อเสนอใหม่ โดยซีมีกัสตกลงที่จะเซ็นสัญญาซึ่งจะทำให้เขาอยู่กับสโมสรจนถึง ค.ศ. 2023
=== ลิเวอร์พูล ===
เมื่อ 10 สิงหาคม ค.ศ. 2020 ซีมีกัสเซ็นสัญญาระยะยาวกับลิเวอร์พูลด้วยค่าตัวตามรายงานคือ 11.75 ล้านปอนด์  โดยซีมีกัสได้สวมเสื้อหมายเลข 21 ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ซีมีกัสลงเล่นให้กับ ลิเวอร์พูล เป็นนัดแรก ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ
== สถิติอาชีพ ==
=== สโมสร ===
=== ทีมชาติ ===
== เกียรติประวัติ ==
โอลิมเบียโกส
ซูเปอร์ลีกกรีซ: 2019–20
ลิเวอร์พูล
เอฟเอคัพ: 2021–22
อีเอฟแอลคัพ: 2021–22
เอฟเอคอมมิวนิตีชีลด์: 2022
== หมายเหตุ ==
== อ้างอิง ==
บุคคลจากเอเธนส์
นักฟุตบอลชาวกรีก
นักฟุตบอลทีมชาติกรีซ
กองหลังฟุตบอล
ผู้เล่นสโมสรฟุตบอลโอลิมเบียโกส
ผู้เล่นสโมสรฟุตบอลลิเวอร์พูล
ผู้เล่นในพรีเมียร์ลีก
ฟุตซอลไทยลีก ฤดูกาล 2563

ฟุตซอล ไทยลีก 2563 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของ สมาคมฟุตบอลแห่งประเทศไทย และ การกีฬาแห่งประเทศไทย (SAT) จัดขึ้นเป็นครั้งที่ 13 ในปี พ.ศ. 2563 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันที่สนามกลาง (สนามบางกอกอารีนา) เริ่มต้นฤดูกาลการแข่งขันในวันที่ 1 สิงหาคม พ.ศ. 2563 และสิ้นสุดฤดูกาลการแข่งขันในวันที่ 27 ธันวาคม พ.ศ. 2563
== สโมสร ==
การท่าเรือ เอเอสเอ็ม
พีทีที บลูเวฟ ชลบุรี
สิงห์ สมุทรสาคร เอฟซี
สุราษฏร์ธานี
ห้องเย็นท่าข้าม
บีเคซี ปราจีนบุรี ไฮเวย์
แบงค็อก บีทีเอส เอฟซี
บางกอก ซิตี้
ราชนาวี
ธรรมศาสตร์ สแตลเลี่ยน
ม.ภาคตะวันออกเฉียงเหนือ
ม.เกษมบัณฑิต
ม.ราชภัฎเพชรบุรี
แคท เอฟซี
==ตารางคะแนน==
อัปเดตล่าสุด ณ วันที่ 27 ธันวาคม พ.ศ. 2563
== ผลการแข่งขัน ==
==สถิติประจำฤดูกาล==
===ผู้ทำประตูสูงสุด===
==ดูเพิ่ม==
ฟุตซอลไทยแลนด์ลีกดิวิชัน 1
ฟุตซอลไทยแลนด์ลีกดิวิชัน 1 2563
เอไอเอส ฟุตซอล เอฟเอคัพ 2563
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
ฟุตซอลไทยลีกแบ่งตามฤดูกาล
ประเทศไทยในปี พ.ศ. 2563
กีฬาในประเทศไทยปี พ.ศ. 2563
อัครวัฒน์ จุมพลวิวัฒน์

อัครวัฒน์ จุมพลิวัฒน์  หรือ (อ้น The Star 9)(เกิดเมื่อวันที่ 1 กรกฎาคม 2534)เป็นนักแสดงและศิลปินชาวไทยสังกัดช่อง 7 HDเกิดที่จังหวัดเชียงใหม่เริ่มเข้าสู่ในวงการบันเทิงจากเวทีการประกวดร้องเพลงจากเวทีเดอะสตาร์ ค้นฟ้าคว้าดาว ปี 9 รายการเรียลลิตี้ซึ่งออกอากาศทางสถานีโทรทัศน์ โมเดิร์นไนน์ทีวีในตำแหน่ง "รองชนะเลิศอันดับ 2" และเป็นที่รู้จักกันในฐานะศิลปินและนักแสดง จากละครเรื่อง หัวใจมีเงา, ผู้หญิงคนนั้นชื่อบุญรอด และ จุดนัดฝัน ออกอากาศทางช่องวัน เป็นต้น ปัจจุบันเป็นนักแสดงในสังกัดช่อง 7 HD มีผลงานละครเรื่อย ๆ
== ประวัติ ==
อัครวัฒน์ ชื่อเดิม (กรกฎ ตุ่นแก้ว), (ณศรันย์ จุมพลวิวัฒน์) ตามลำดับ เกิดเมื่อวันที่ 1 กรกฎาคม พ.ศ. 2534 เกิดที่จังหวัดเชียงใหม่สำเร็จการศึกษาจากโรงเรียนมัธยมศึกษาที่โรงเรียนวชิรปราการวิทยาคม จังหวัดกำแพงเพชร เคยศึกษาปริญญาตรีคณะบริหารธุรกิจ (สาขาวิชาระบบสารสนเทศ) มหาวิทยาลัยพายัพ และสำเร็จการศึกษาปริญญาตรีคณะนิเทศศาสตร์ สาขา วิทยุและโทรทัศน์กระจายเสียง มหาวิทยาลัยรังสิต
=== วงการบันเทิง ===
อัครวัฒน์ ชื่อเดิมกรกฎเริ่มเข้าสู่ในวงการบันเทิงจากเวทีการประกวดร้องเพลงจากเวทีเดอะสตาร์ ค้นฟ้าคว้าดาว ปี 9 
รายการเรียลลิตี้ซึ่งออกอากาศทางสถานีโทรทัศน์ โมเดิร์นไนน์ทีวีในตำแหน่ง "เวทีรองชนะเลิศอับดับ 2"และเป็นที่รู้จักกันในฐานะศิลปินและนักแสดง จากละครเรื่อง หัวใจมีเงา, ผู้หญิงคนนั้นชื่อบุญรอด และ จุดนัดฝัน ออกอากาศทางช่องวันปัจจุบันเป็นนักแสดงในฐานะช่อง 7 HD มีผลงานละครเรื่อยๆเป็นต้น
อัครวัฒน์ ชื่อเดิม กรกฎ และ ณศรันย์ เป็นนักแสดงในฐานะช่อง 7 HDมีผลงานละครเรื่อง เชิง ชาย ชาญ, เจ้าสาวช่างยนต์, เศรษฐีตีนเปล่า, ธิดาวานร, หุบพญาเสือ, คุ้งเสน่หา เป็นต้นและภายหลังอัครวัฒน์หรือชื่อเดิมณศรันย์หมดสัญญากับทางสังกัดช่อง 7 HD  เมื่อประมาณกลางปีเดือนพฤษภาคมได้โอกาสเป็นผู้จัดหนังซีรีส์ "แอบจองรัก" ร่วมกับ ชาลิดา วิจิตรวงศ์ทอง ออกอากาศทาง ช่อง 3 HD
เมื่อในต้นปีเดือนมีนาคมทางเพจเฟซบุ๊กช่อง 7 HDได้แจ้งจดหมาย "อ้น อัครวัฒน์" ชื่อเดิม "อ้น ณศรันย์" ได้กลับมาเป็นนักแสดงช่อง 7 HDอีกครั้งและมีผลงานละครให้ติดตามขณะอยู่ในช่วงกำลังถ่ายละครเรื่อง มาเฟียลำซิ่ง
ล่าสุดในปี พ.ศ. 2566 อัครวัฒน์มีผลงานละครเรื่องใหม่ แม่จอมขวัญ แสดงคู่กับ "เกรซ ฮาเปอร์" นักแสดงใหม่จาก 7 HD New Star ผลิตโดย บริษัท ดีด้า วิดีโอ โปรดักชั่น จำกัด โดยผู้จัดละคร "สยาม สังวริบุตร" ขณะในช่วงกำลังเปิดกล้องถ่ายทำ
== ผลงาน ==
=== ละครโทรทัศน์ ===
รายชื่อผลงานละครในฐานะนักแสดงสังกัด เดอะ วัน เอ็นเตอร์ไพรส์
=== ในฐานะนักแสดง ช่อง 7 HD ===
=== ผลงานรางวัล ===
(2556) รางวัลรองชนะเลิศรองอันดับ 1 เดอะสตาร์ ค้นฟ้าคว้าดาวปี 9
(2556) รางวัล Sports Man
(2557) รางวัลเกียรติคุณศิลปินสร้างสรรค์สังคม
(2563) รางวัลเดอะสตาร์ โมเดล ไทยแลนด์ 2020
=== ละครสั้น ===
| rowspan = "1" | 2560|| ฟ้ามีตา ตอน ดี เด่นดวง ||  ดี เด่นดวง
|-
|}
=== ภาพยนตร์ ===
| rowspan = "1" | 2557|| แผลเก่า ||  เยื้อน
|-
| rowspan = "1" | 2558|| แม่เบี้ย || พล
|-
|}
=== ผลงานเพลง ===
อัลบั้ม เดอะสตาร์ 9
* เพลง ไม่รับปาก แต่จะพยายาม
* เพลง เพื่อดาวดวงนั้น
เพลงประกอบละคร
* เพลง คนสุดท้ายที่เธอต้องการ (Ost. จุดนัดฝัน)
* เพลง ในเมื่อมันคือรัก (Ost. เจ้าสาวช่างยนต์) (ร้องร่วมกับ สพล อัศวมั่นคง)
== อ้างอิง ==
== แหล่งข้อมูลอื่น ==
บุคคลจากจังหวัดเชียงใหม่
บุคคลจากคณะบริหารธุรกิจ มหาวิทยาลัยพายัพ
บุคคลจากวิทยาลัยนิเทศศาสตร์ มหาวิทยาลัยรังสิต
นักแสดงชายชาวไทย
นักร้องชายชาวไทย
มารีโอ ฟีเกย์รา เฟียร์นันเดส

มารีโอ ฟีเกย์รา เฟียร์นันเดส (Марио Фигейра Фернандес|p=ˈmarʲɪo fʲɪˈgʲejrə fʲɪrˈnandəs; เกิดวันที่ 19 กันยายน ค.ศ. 1990) เป็นนักฟุตบอลอาชีพชาวรัสเซีย-บราซิล เล่นในตำแหน่งแบ็กขวาให้กับสโมสรกีฬากลางแห่งกองทัพบก มอสโก ในรัสเซีย และทีมชาติรัสเซีย
== ทีมชาติ ==
=== บราซิล ===
ใน ค.ศ. 2011 เฟียร์นันเดสถูกเรียกติดทีมชาติบราซิลในการแข่งขัน Superclásico de las Américas ซึ่งเขาได้ปฏิเสธการลงเล่นเนื่องจากปัญหาส่วนตัว เขาลงเล่นให้กับทีมชาติครั้งแรกในนัดกระชับมิตรที่เอาชนะญี่ปุ่น 4–0 เมื่อวันที่ 14 ตุลาคม ค.ศ. 2014
=== รัสเซีย ===

หลังจากที่ได้รับสัญชาติรัสเซีย เขาถูกเรียกติดทีมชาติในนัดกระชับมิตรที่พบกับตุรกีเมื่อวันที่ 31 สิงหาคม ค.ศ. 2016 และกานาเมื่อวันที่ 6 กันยายน ค.ศ. 2016 อย่างไรก็ตาม เขาเป็นผู้เล่นของสโมสรกีฬากลางแห่งกองทัพบก มอสโก ได้เพียงสี่ปี (ย้ายมาในเดือนเมษายน ค.ศ. 2012) ซึ่งขัดกับกฎที่กำหนดว่าผู้เล่นสัญชาติอื่นจะต้องอาศัยในรัสเซียอย่างน้อยห้าปีจึงจะได้รับสัญชาติ ดังนั้น เขายังไม่สามารถลงเล่นให้กับรัสเซียได้จนกว่าจะถึงเดือนเมษายน ค.ศ. 2017
ในวันที่ 23 มีนาคม ค.ศ. 2017 มีการประกาศว่า เขาจะลงเล่นให้กับรัสเซียครั้งแรกในวันที่ 24 มีนาคม ในนัดกระชับมิตรที่จะพบกับโกตดิวัวร์ อย่างไรก็ตาม เขาไม่ได้ลงเล่นในนัดนั้น เขาได้ลงเล่นนัดแรกเมื่อวันที่ 7 ตุลาคม ค.ศ. 2017 ในนัดกระชับมิตรที่พบกับเกาหลีใต้
ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นสำหรับการแข่งขันฟุตบอลโลก 2018 ต่อมาในวันที่ 3 มิถุนายน ค.ศ. 2018 เขายังคงมีชื่อในทีมชาติชุดสุดท้าย เขามีบทบาทสำคัญในทีมชาติในการแข่งขันฟุตบอลโลก 2018 ในรอบก่อนรองชนะเลิศ เขาทำประตูตีเสมอโครเอเชียในช่วงต่อเวลาพิเศษ ก่อนที่รัสเซียจะพ่ายแพ้ในการยิงลูกโทษ
== เกียรติประวัติ ==
=== สโมสร ===
Grêmio
Campeonato Gaúcho: 2010
กองทัพบก มอสโก
รัสเซียนพรีเมียร์ลีก: 2012–13, 2013–14, 2015–16
รัสเซียนคัพ: 2012–13
รัสเซียนซูเปอร์คัพ: 2014, 2018
=== รางวัลส่วนตัว ===
ลูกบอลเงิน: 2011
ทีมยอดเยี่ยม Campeonato Gaúcho: 2010
ผู้เล่นยอดเยี่ยมแห่งปีของสโมสรกีฬากลางแห่งกองทัพบก มอสโก: 2018–19
== อ้างอิง ==
== แหล่งข้อมูลอื่น ==
Profile on CSKA Moscow website
Profile on Grêmio Foot-Ball Porto Alegrense website
goal.com 
นักฟุตบอลชาวรัสเซีย
นักฟุตบอลชาวรัสเซีย
ผู้เล่นสโมสรกีฬากลางแห่งกองทัพบก มอสโก
ผู้เล่นในรัสเซียนพรีเมียร์ลีก
นักฟุตบอลทีมชาติบราซิล
นักฟุตบอลทีมชาติรัสเซีย
กองหลังฟุตบอล
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
อีลยา คูเตปอฟ

อีลยา ออเลกอวิช คูเตปอฟ (Илья Олегович Кутепов|p=ɪˈlʲja ɐˈlʲegəvʲɪtɕ kʊˈtʲepəf; เกิดวันที่ 29 กรกฎาคม ค.ศ. 1993) เป็นนักฟุตบอลอาชีพชาวรัสเซีย ปัจจุบันเล่นในตำแหน่งเซ็นเตอร์แบ็กให้กับสปาร์ตัคมอสโก เขาลงเล่นในรัสเซียนพรีเมียร์ลีกครั้งแรกเมื่อวันที่ 10 ธันวาคม ค.ศ. 2012 โดยลงเล่นให้กับสปาร์ตัคมอสโกในนัดที่พบกับรูบินคาซาน
เขาถูกเรียกติดทีมชาติรัสเซียในเดือนสิงหาคม ค.ศ. 2016 ในนัดที่พบกับตุรกีและกานา แต่เขาได้ลงเล่นนัดแรกเมื่อวันที่ 9 ตุลาคม ค.ศ. 2016 ในนัดกระชับมิตรที่พบกับคอสตาริกา ต่อมาในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในการแข่งขันฟุตบอลโลก 2018 และในวันที่ 3 มิถุนายน ค.ศ. 2018 เขาก็ยังมีชื่อในชุดสุดท้าย เขาลงเล่นให้กับรัสเซียครบทุกนัดทุกนาทีก่อนที่จะตกรอบก่อนรองชนะเลิศด้วยการพ่ายแพ้การยิงลูกโทษต่อโครเอเชีย
== เกียรติประวัติ ==
สปาร์ตัคมอสโก
รัสเซียนพรีเมียร์ลีก: 2016-17
รัสเซียนซูเปอร์คัพ: 2017
รัสเซีย อายุไม่เกิน 21 ปี
Commonwealth of Independent States Cup: 2013
== อ้างอิง ==
== แหล่งข้อมูลอื่น ==
Player page by sportbox.ru
นักฟุตบอลชาวรัสเซีย
กองหลังฟุตบอล
ผู้เล่นสโมสรฟุตบอลสปาร์ตัคมอสโก
ผู้เล่นในรัสเซียนพรีเมียร์ลีก
นักฟุตบอลทีมชาติรัสเซีย
ผู้เล่นในฟีฟ่าคอนเฟเดอเรชันส์คัพ 2017
ผู้เล่นในฟุตบอลโลก 2018
ไดโงะ (นักร้อง)

ไดโงะ ไนโต ( เกิดวันที่ 8 เมษายน ค.ศ. 1978 ที่โตเกียว ประเทศญี่ปุ่น) หรือชื่อในวงการว่า ไดโงะ (DAIGO) หรือเดิมรู้จักกันในชื่อ ไดโงะ☆สตาร์ดัสต์ (DAIGO☆STARDUST) เป็นนักร้อง นักแต่งเพลง นักแสดง และนักพากย์เสียงชาวญี่ปุ่น เขาเริ่มต้นอาชีพใน ค.ศ. 2003 ในชื่อ ไดโงะ สตาร์ดัสต์ สังกัดวิกเตอร์เอ็นเตอร์เทนเมนต์ ต่อมาใน ค.ศ. 2007 เขาก่อตั้งวงดนตรีร็อกชื่อว่า เบรกเกอซ์ เขามีผลงานการแสดงที่มีชื่อเสียงในบทบาท ยูกิชิ โออิชิ ในเรื่อง เลิฟชัฟเฟิล
== ชีวิตส่วนตัว ==
=== 1978-2001: ช่วงแรก ===
ไดโงะเกิดวันที่ 8 เมษายน ค.ศ. 1978 ที่เขตนากาโนะในโตเกียว เขาอาศัยที่อิจิกาวะในจังหวัดชิบะตั้งแต่ตอนอายุ 3 ขวบจนถึงชั้นประถมศึกษาปีที่ 3 เขาย้ายกลับโตเกียวหลังจากที่ตาของเขา โนโบรุ ทาเกชิตะ เข้ารับตำแหน่งนายกรัฐมนตรีญี่ปุ่น เขาเข้าศึกษาที่โรงเรียนทามางาวะและคณะศิลปศาสตร์ มหาวิทยาลัยทามางาวะ ซึ่งเขาลาออกกลางคัน เขาชื่นชอบการฟังเพลงร็อกนับตั้งแต่ที่เขาอายุยังน้อย โดยเขามักฟังเพลงร็อกของวงโบอี และพยายามฝึกเล่นกีตาร์คลาสสิก แต่ต่อมาก็เปลี่ยนไปเล่นกีตาร์ไฟฟ้าแทน เขาชื่นชอบวง B'z และได้ก่อตั้งวงดนตรีคัฟเวอร์ในโรงเรียนมัธยมปลายของเขา เขาเริ่มฝึกร้องเพลงตอนมัธยมศึกษาปีที่ 6 และก่อตั้งวง JZEIL ซึ่งได้แสดงในเทศกาลโรงเรียนก่อนที่เขาจะสำเร็จการศึกษา วงนี้ได้รับความนิยมเป็นอย่างมากและมีโอกาสกลายเป็นวงดนตรีอาชีพ อย่างไรก็ตาม วงถูกยุบเมื่อวันที่ 25 กันยายน ค.ศ. 2001
=== 2001-2007: ไดโงะ☆สตาร์ดัสต์ ===
หลังจากที่วง JZEIL ถูกยุบ เขาได้เริ่มเป็นนักร้องเดี่ยวภายใต้ชื่อ "ไดโงะกับของเล่นอวกาศ" ต่อมาในวัย 25 ปี เขาได้เปิดตัวภายใต้ชื่อ ไดโงะ☆สตาร์ดัสต์ เมื่อวันที่ 21 กรกฎาคม ค.ศ. 2003 ซึ่งเขาได้รับความช่วยเหลือจากช่างภาพ คาโต มาโซโนริ
ตาของไดโงะมีชื่อว่า โนโบรุ มาเกชิตะ เป็นอดีตนายกรัฐมนตรีชาวญี่ปุ่น พี่สาวของไดโงะมีชื่อว่า เอย์โกะ ไนโต เป็นนักวาดมังงะที่รู้จักกันในนามปากกา เอย์กิเอย์กิ
ในวันที่ 11 มกราคม ค.ศ. 2016 เขาสมรสกับเคโกะ คิตะงะวะ ที่เคยแสดงเป็นเซเลอร์มาร์ส
== อ้างอิง ==
== แหล่งข้อมูลอื่น ==
Daigo official website 
Daigo official blog
Daigo Stardust official website
Breakerz official website
นักร้องชายญี่ปุ่น
นักแสดงชายชาวญี่ปุ่น
บุคคลจากโตเกียว
กฤษณชนมาษฏมี

กฤษณชนมาษฏมี (อักษรโรมัน: Krishna Janmashtami) หรือเรียกสั้น ๆ ว่า ชนมาษฏมี (อักษรโรมัน: Janmashtami) หรือ โคลูกาษฏมี (อักษรโรมัน: Gokulashtami) เป็นเทศกาลประจำปีในศาสนาฮินดูที่เฉลิมฉลองประสูติกาลของพระกฤษณะ อวตารปางที่แปดของพระวิษณุ วันที่ของกฤษณชนมาษฏมีตรงกับในปฏิทินฮินดู ในวันที่แปด (อัษฏมี) ของกฤษณปักษ์ (ปักษ์มืด) ในศราวน หรือภัทรปัท (ขึ้นอยู่กับปฏิทิน) ซึ่งตรงกับช่วงระหว่างเดือนสิงหาคมและกันยายนตามปฏิทินเกรกอเรียน
กฤษณชนมาษฏมีถือเป็นเทศกาลสำคัญโดยเฉพาะอย่างยิ่งในลัทธิไวษณพของศาสนาฮินดู ระหว่างเทศกาลมีการแสดงร่ายรำประกอบดนตรีแสดงถึงพระชนมชีพของพระกฤษณะตามที่ระบุไว้ใน ภาควตปุราณะ (เช่น รสลีลา หรือ กฤษณลีลา), การขับร้องบทสรรเสริญในช่วงเที่ยงคืน ซึ่งเชื่อกันว่าเป็นกาลประสูติของพระศิวะ, อดอาหาร (อุปวส; upavasa), การเฝ้ายามยามค่ำคืน (ราตรี ชครัน; Jagaran), และเทศกาล (มโหตสว; Mahotsav) ในวันถัดไป ชนมาษฏมีเป็นที่ฉลองกันมากเป็นพิเศษในมถุรา และ วฤนทาวัน และในประเทศอินเดีย
ถัดจากเทศกาลชนมาษฏมีคือเทศกาลนันโทตสว (Nandotsav) ที่ซึ่งเฉลิมฉลองเหตุการณ์เมื่อนันทะ บาบา ได้แจกจ่ายของขวัญไปทั่วแก่ชุมชนเพื่อเป็นเกียรติแห่งประสูติกาล
== ดูเพิ่ม ==
หมู่มนเทียรกฤษณชนมสถาน ที่ซึ่งเชื่อว่าเป็นที่ประสูติของพระกฤษณะ
ดาฮีฮันดี การเฉลิมฉลองชนมาษฏมีในรัฐมหาราษฏระ
==อ้างอิง==
===บรรณานุกรม===
วันเกิด
ลัทธิไวษณพ
พระกฤษณะ
เทศกาลเนปาล
เทศกาลฮินดู
เทศกาลในประเทศอินเดีย
ท่าอากาศยานนานาชาติกาลีกัต

ท่าอากาศยานนานาชาติกาลีกัต (Calicut International Airport; ) หรือ ท่าอากาศยานกรีปุระ (Karipur Airport) เป็นท่าอากาศยานนานาชาติที่ตั้งอยู่ในกรีปุระ, อำเภอมัลปปุรัม ใน รัฐเกรละ, ประเทศอินเดีย มห้บริการพื้นที่ภูมิภาคมาละบาร์ของโคชิโคด, มัลปปุรัม, วยนท และ ปาลักกัด ท่าอากาศยานตั้งอยู่ 25 กิโลเมตรจากเมืองมัลปปุรัม และ 28 กิโลเมตรจากเมืองโคชิโคด ให้บริการแก่เทศบาลนครสองจากเจ็ดแห่งของรัฐ คือ เทศบาลนครโคชิโคด และ เทศบาลนครมัลปปุรัม ท่าอากาศยานเปิดเมื่อ 13 เมษายน 1988 ท่าอากศยานนี้เป็นฐานการบินของแอร์อินเดียเอกซ์เปรสส์ และให้บริการเดินทางไปฮัจญ์ที่เมดินา และ เจดดาห์ จากเกรละ ที่นี่เป็นสนามบินที่มีผู้โดยสารหนาแน่นที่สุดเป็นอันดับที่ 11 ในประเทศอินเดีย ที่นี่เป็นท่าอากาศยานที่หนาแน่นที่สุดในรัฐเกรละเป็นอันดับที่สามรอบจากโกจี และ ตริวันทรัม ท่าอากาศยานนี้ได้รับสถานะเป็นท่าอากาศยานนานาชาติในวันที่ 2 กุมภาพันธ์ 2006 ที่นี่เป็นหนึ่งใน 3 ท่าอากศยานในประเทศอินเดียที่มีรันเวย์เทเบิลท็อป (tabletop runway)
== อ้างอิง ==
สิ่งก่อสร้างในรัฐเกรละ
กาลีกัต